CELEX: 22014A0813(01)
Language: sk
Date: 2014-08-13 00:00:00
Title: Dohoda medzi Európskou úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach

13.8.2014   
            
            
               SK
            
            
               Úradný vestník Európskej únie
            
            
               L 240/1
            
         Dohoda medzi Európskou úniou a Dánskym kráľovstvom o právomoci a o uznávaní a výkone rozsudkov v občianskych a obchodných veciach
   Podľa článku 3 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (1) z 19. októbra 2005 (ďalej len „dohoda“), ktorá bola uzavretá na základe rozhodnutia Rady 2006/325/ES (2), Dánsko pri každom prijatí zmien nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (3) oznámi Komisii svoje rozhodnutie implementovať alebo neimplementovať obsah príslušných zmien.
   Nariadenie Európskeho parlamentu a Rady (EÚ) č. 542/2014, ktorým sa mení nariadenie (EÚ) č. 1215/2012, pokiaľ ide o pravidlá, ktoré sa majú uplatniť s ohľadom na Jednotný patentový súd a Súdny dvor Beneluxu (4), bolo prijaté 15. mája 2014.
   V súlade s článkom 3 ods. 2 dohody Dánsko oznámilo Komisii listom z 2. júna 2014 svoje rozhodnutie implementovať obsah nariadenia (EÚ) č. 542/2014. To znamená, že na vzťahy medzi Európskou úniou a Dánskom sa budú uplatňovať ustanovenia nariadenia (EÚ) č. 542/2014.
   V súlade s článkom 3 ods. 6 dohody oznámením Dánska o implementácii obsahu zmien v Dánsku vznikajú medzi Dánskom a Európskou úniou vzájomné povinnosti. Nariadenie (EÚ) č. 542/2014 tak predstavuje zmenu dohody a považuje sa za jej prílohu.
   S odkazom na článok 3 ods. 3 a 4 dohody sa implementácia nariadenia (EÚ) č. 542/2014 v Dánsku môže vykonať na administratívnej úrovni. Potrebné správne opatrenia nadobudli účinnosť 18. júna.
   
      (1)  Ú. v. EÚ L 299, 16.11.2005, s. 62.
   
      (2)  Ú. v. EÚ L 120, 5.5.2006, s. 22.
   
      (3)  Ú. v. ES L 12, 16.1.2001, s. 1.
   
      (4)  Ú. v. EÚ L 163, 29.5.2014, s. 1.